Vancouver deler navn med den større canadiske byen Vancouver som ligger 491 km lenger nord, i den canadiske provinsen Britisk Columbia. Begge byene er oppkalt etter marineoffiseren George Vancouver. Den canadiske byen Vancouver ble grunnlagt 29 år senere enn den amerikanske. Det har flere ganger blitt foreslått at byen burde skifte navn for å hindre forveksling av de to byene. Noen av navnene som er blitt foreslått er Fort Vancouver, Vancouver USA og Old Vancouver. For å løse dette problemet så kaller de lokale innbyggerne den canadiske byen «Vancouver, B.C.» og den amerikanske «Vancouver, Washington» eller «Vancouver, USA».